da da da da da da sv da da da da da da da da da da en en
Chawla træner i Australien - Svanholm Cricketklub
Onsdag d. 18. juli 2012 kl. 22:59 af Henrik Pfaff
Normalt går vejen fra Australien til Danmark, når det gælder trænere - Nu går vejen den anden vej. Vores anfører Bobby Chawla har accepteret et tilbud om at blive træner i den australske klub Ellwood, der er en forstadsklub til Melbourne – ca. 15 minutters kørselsafstand fra centrum. Det er kommet i stand efter at Bobby været i dialog med Bryce McGain, tidligere Glostrup, Australien og Victoria.
Han skrev, at han godt kunne sig at komme til Melbourne og spille en sæson og spurgte Bryce om han kunne være behjælpelig med dette.
-Før jeg vidste det så blev jeg via Bryce introduceret til et par klubber.
Elwood spiller i en række som ligger lige under Sub-District og de spiller på astro turf som mange klubber i Danmark. De har 5 senior hold, som jeg få ansvaret for sammen med 4 assisterende trænere. Jeg skal fungere som senior coach og min opgave består i at strukturere og planlægge træningerne hver tirsdag og torsdag, være med til holdudtagelse af alle 5 hold samt assistere anførerne på alle holdene med game-plans.
Jeg har fået oplyst at der er tale om nogle rigtige gode spillere blandt 1,2 og 3 holdet, men at 4 og 5 holdet primært består af oldboys samt ungdoms spillere, altså det foregår på et mere socialt niveau.
Rækken består af 12 hold og der spilles 2-dags cricket. Man spiller hver lørdag så altså én inning pr. dag = 90 overs.
Det bliver dejligt at spille cricket i 6 måneder, men endnu vigtigere får jeg afprøvet mine træner evner og er sikker på jeg får rigeligt at se til i min nye klub.
Bobby får bil og lejlighed og får dækket sine omkostninger. Han håber på at få et bankjob, så han også får erfaring i sit hjemlige arbejde.
Vi får Bobby tilbage til næste sæson og det vil blive i en endnu mere rutineret udgave.